**OPZ**

 **Maribor, 15. 3. 2020**

**NAVODILA ZA DELO DOMA OPZ (16.3.­–20.3.2020)**

1. Učenci ponavljajo pesmice in se naučijo besedilo na pamet.
* Palček šlapka na gostijo
* Sem deklica mlada vesela
* Pesem o metulju

**Lep pozdrav,**

**Marjan Kresnik**

**Palček šlapka na gostijo**

PALČEK ŠLAPKA NA GOSTIJO MUHA Z MUHKOM ŽENI SE

MURČKI Z LUKNJIC SE SMEJIJO, STRIČEK ANJO ŠČEKA SE

ON PA VZAME SI PIŠČALKO ČVIRIČARKO MED ZOBE

ČVIRI, ČVIRI, ČVIRI, ČARI JIM ZASVIRAO JE.

KO PRITISKA NA POL POTA, TU SE NEKAJ MU ZGODI

V PAJČEVINO SE ZAMOTA, ZA MUSTAČE OBVISI

PALČEK BRCA IN KOBACA, Z GLAVE KAPKA MU ZLETI

ČVIRI, ČVIRI, ČVIRI, ČARI PAJEK SE SMEJI.

VEVERICA BRZOSKOKA, GLEDA GA KAK SE POTI

TAM NA VEJI KIHA CMOKA, PALČEK KAM SE TI MUDI

PALČEK PA SE LE SKOBACA, PAJEKA JE ZAPRAŠIL

ČVIRI, ČVIRI, ČVIRI, ČARI, PAJEK PA ZBEŽI.

**Sem deklica mlada vesela**

Sem deklica mlada, vesela,
sem pravo slovensko dekle.
Kot slavček veselo bi pela,
da b' daleč razlegalo se.

Tralala, tralala, tralala, tralala,
tralala, tralala, tralalala.

Zakaj bi veselo ne pela,
zakaj bi vesela ne b'la.
Saj vsak dan krog mojega čela
mi sap'ca domača pihlja.

Ko zjutraj danica priplava,
koj mika me glasno zapet
in komaj se dan mi zaznava,
brž tiho začnem žvrgolet.

Tralala ...

**Pesem o metulju**

Lej jih, gosenice, mama,
vsaka zapreda se sama,
zdaj je črviček v tej kepi,
kmalu metulj bo prelepi,

Zdaj se še plazi po kačje,
kmalu v pomladno ozračje
krila razgrne bleščeča
in odleti - kakšna sreča.

Veš, tja gor k soncu se dviga,
k prašnim tlom nikdar več ni ga".
"Kaj pa, če dež ga prestreže?
Kaj pa, če toča se zleže?"

"Dež naj ga, mama, ujame?
Ali metulj nima mame?
Mama ga varje pod listi,
dokler se zrak ne očisti."